Panik Records

Η Panik Records είναι δισκογραφική εταιρεία με έδρα τη Βούλα, μέλος του ομίλου Panik Entertainment Group. Ιδρύθηκε το 2011 από τον Πάρη Κασιδόκωστα και τον Γιώργο Αρσενάκο με στόχο την ανακάλυψη και παρουσίαση νέων καλλιτεχνών. Έχει στο δυναμικό της καταξιωμένα ονόματα, καθώς και ανερχόμενους καλλιτέχνες. Επίσης έχει τα δικαιώματα της δισκογραφικής εταιρείας, της Capital Music και εκπροσωπεί τον ελληνικό και διεθνή κατάλογο της πολυεθνικής δισκογραφικής Sony Music Entertainment σε Ελλάδα και Κύπρο. Εκτός από την Panik Records, η Panik Entertainment Group διαθέτει άλλες τρεις δισκογραφικές εταιρείες: την Panik Platinum (για ερμηνευτές λαϊκού ρεπερτορίου), την Panik Oxygen (για την έντεχνη μουσική σκηνή) και την Panik Gold (για την Άννα Βίσση).

 Η Panik Records δημιουργήθηκε με σκοπό την ανακάλυψη και παρουσίαση νέων καλλιτεχνών, αναλαμβάνοντας όλες τις καλλιτεχνικές τους δραστηριότητες μέσα από υπηρεσίες διαχείρισης. Επικεντρώνεται στη μουσική ντανς, ποπ, rhythm and blues και σόουλ. Τα τρία πρώτα συμβόλαια ήταν με τους Playmen, την Demy και τον Μηδενιστή. Το πρώτο τραγούδι που κυκλοφόρησε η εταιρεία ήταν το "Μια Ζωγραφιά", συνεργασία του Μηδενιστή με την Demy. Το δεύτερο κομμάτι ήταν μια συνεργασία των Playmen με τον Alex Leon και τον T-Pain, το «Out Οf Μy Ηead», και το τρίτο το «Υou Will Never Know» της Imany, το οποίο έφτασε στην κορυφή σε όλη τη χώρα. Σύντομα, έγινε η ταχύτερα αναπτυσσόμενη εταιρία στην ελληνική μουσική βιομηχανία, εντάσσοντας στους κόλπους της και ήδη καταξιωμένους καλλιτέχνες και επεκτείνοντας τις δραστηριότητές της. Στο δυναμικό της Panik Records ανήκουν οι εξής καλλιτέχνες: Τον Δεκέμβριο του 2018, οι δύο προαναφερόμενοι ιδρυτές της Panik Entertainment Group ανακοίνωσαν μαζί με τους Skive και Light την ένταξη της Capital Music στην οικογένεια της Panik. Η εταιρεία ιδρύθηκε το 2011 και είναι μια από τους κύριους εκπροσώπους της μουσικής ραπ στην Ελλάδα. Στο δυναμικό της περιλαμβάνονται γνωστοί ράπερ και παραγωγοί, όπως οι Skive, Yung Light, FY και Lil Barty. Από τον Ιούλιο του 2019, η Panik Records ανέλαβε την εκπροσώπηση του διεθνούς και του ελληνικού καταλόγου της Sony Music Entertainment σε Ελλάδα και Κύπρο. Ο Γιώργος Αρσενάκος, CEO της Panik, σχολίασε: «Είμαστε στην ευχάριστη θέση να καλωσορίσουμε τη SONY MUSIC στην οικογένειά μας. Είμαστε ενθουσιασμένοι και περήφανοι γι' αυτή την συνεργασία, η οποία θα ενισχύσει την ηγετική θέση της PANIK RECORDS στην τοπική μουσική βιομηχανία, θα εμπλουτίσει τις επιτυχημένες και ποιοτικές παραγωγές και θα δημιουργήσει έδαφος για διεθνείς συνεργασίες». Ο Ντάνιελ Λίμπερμπεργκ, Πρόεδρος Ηπειρωτικής Ευρώπης και Αφρικής της Sony Music Entertainment, είπε: «Η εντυπωσιακή ανάπτυξη της PANIK στην Ελληνική μουσική βιομηχανία τα τελευταία χρόνια, σε συνδυασμό με το φιλικό και επαγγελματικό της ήθος, δημιουργεί τον ιδανικό συνεργάτη για την SONY MUSIC σε αυτή τη σημαντική αγορά». Η Panik Platinum είναι δισκογραφική εταιρεία με έδρα την Βούλα, μέλος του ομίλου Panik Entertainment Group. Ιδρύθηκε το 2012, με στόχο τη στήριξη του ελληνικού λαϊκού τραγουδιού και πρώτο συμβόλαιο εκείνο των Koza Mostra. Στο δυναμικό της ανήκουν οι καλλιτέχνες (με αλφαβητική σειρά): Η Panik Gold είναι δισκογραφική εταιρεία με έδρα την Βούλα, μέλος του ομίλου Panik Entertainment Group. Ιδρύθηκε το 2013 και έχει αναλάβει εξ’ ολοκλήρου την Ελληνίδα καλλιτέχνιδα Άννα Βίσση.Από την Panik Gold κυκλοφόρησε το πρώτο album της, πέντε χρόνια μετά την τελευταία δισκογραφική της δουλειά, με τίτλο «Συνέντευξη». Τον Σεπτέμβριο του 2018 κυκλοφόρησε ο συλλεκτικός τριπλός live δίσκος της «Hotel Ερμού live 2015-2018», ένα ταξίδι στην 45χρονη μουσική της διαδρομή, που ηχογραφήθηκε κατά τις εμφανίσεις της στο «Hotel Ερμού», ο οποίος βρέθηκε αμέσως στην κορυφή των ψηφιακών και των φυσικών πωλήσεων. Τον Φεβρουάριο του 2019, Βίσση και Panik Entertainment Group, ανανέωσαν την συνεργασία τους.Τον Ιούνιο του 2019 κυκλοφόρησε το νέο studio album της, με τίτλο «Ηλιοτρόπια», που περιλαμβάνει 14 νέα τραγούδια σε μουσική και στίχους του Νίκου Καρβέλα. Η Panik Oxygen είναι δισκογραφική εταιρεία με έδρα την Βούλα, μέλος του ομίλου Panik Entertainment Group. Ιδρύθηκε το 2017 και εκπροσωπεί την έντεχνη μουσική σκηνή. Το πρώτο της συμβόλαιο ήταν με την Ελευθερία Αρβανιτάκη.Στο δυναμικό της υπάρχουν καταξιωμένα ονόματα και πλήθος νέων καλλιτεχνών. Αναλυτικά οι καλλιτέχνες της (με αλφαβητική σειρά): Επίσημη ιστοσελίδα Facebook Instagram YouTube Twitter TikTok